b'\n_START_ARTICLE_\nKlefti\n_START_SECTION_\nEtimologija\n_START_PARAGRAPH_\nRije\xc4\x8di kleptomanija, kleptokracija kao i klefti imaju isti korijen u gr\xc4\x8dkom glagolu - \xce\xba\xce\xbb\xce\xad\xcf\x80\xcf\x84\xce\xb5\xce\xb9\xce\xbd (kleptein) = krasti.\n_START_SECTION_\nPovijest\n_START_PARAGRAPH_\nKad su Osmanlije po\xc4\x8detkom 15. st. po\xc4\x8deli prodirati na gr\xc4\x8dke teritorije, slobodarski nastrojeno stanovni\xc5\xa1tvo povuklo se u te\xc5\xa1ko prohodne planinske krajeve, koji Turcima nisu bili interesantni. Iz njihovih sela okupljali su se klefti, koji su po svemu nalikovali hajducima. Oni su u planinu i bezakonje bje\xc5\xbeali iz straha od odmazde, dugova ili zbog nepla\xc4\x87anja poreza. U te\xc5\xa1ko pristupa\xc4\x8dnim planinama bavili su se prepadima na rijetke putnike i kra\xc4\x91ama po dolinama u koje bi se iznenadno spu\xc5\xa1tali._NEWLINE_Istovremeno sa njima pojavili su se i armatoli, sastavljeni tako\xc4\x91er od lokalnog kr\xc5\xa1\xc4\x87anskog stanovni\xc5\xa1tva, koji su imali zadatak borbe protiv klefta. Paradoksalno je da su mnogi klefti, postali armatoli kad bi stekli ugled kod osmanskih vlasti zbog svoje smionosti, ali su se isto tako mnogi armatoli, odmetnuli u klefte kad bi izgubili posao kao armatoli. _NEWLINE_Za vrijeme Gr\xc4\x8dkog rata za nezavisnost (1821. - 1832.) brojni klefti zajedno sa armatolima - postali su jezgro gr\xc4\x8dkih borbenih snaga i tako postali nacionalni heroji.\n_START_SECTION_\nKlefti u narodnom pjesni\xc5\xa1tvu\n_START_PARAGRAPH_\nU Gr\xc4\x8dkoj postoji mnogo pjesama koje veli\xc4\x8daju avanture klefta od 1453. do 1832., ipak najve\xc4\x87i dio njih potje\xc4\x8de iz 18. st.'